
Vikipedijas lapa 

Šis raksts ir par pasaules dalu. Par citām jēdziena Eiropa nozīmēm skatīt nozīmju atdalīšanas lapu. 


Eiropa ir pasaules dāļāja kas ģeoloģiski un ģeogrāfiski veido 
Eirāzijas kontinenta rietumu daļu. Ziemeļos to apskalo Ziemeļu 
Ledus okeāns, rietumos — Atlantijas okeāns, bet dienvidos — 

Vidusjūra un Melnā jūra. Vispārpieņemts, ka Eiropas austrumu 
robeža ir Urālu kalni, Urālas upe, Kaspijas jūra un Kaukāza kalni. 

Eiropā tiek iekļautas vairākas salas, arhipelāgi un pussalas. 

Lielākā no salām ir Lielbritānija. Krasta līnijas kopējais garums ir 
38 000 km. Tā ir tik gara, jo to izrobojuši daudzi līči, fjordi un 
iekšējās jūras. Eiropas platība ir gandrīz 10,2 miljoni km 2 , 
savukārt iedzīvotāju skaits pārsniedz 745 miljonus. 

Lielāko daļu no Eiropas veido zemienes. Aptuveni trīs piektdaļas 
no kopējās platības ir zemāk par 200 m virs jūras līmeņa, bet tikai 
aptuveni 1/15 daļa no Eiropas atrodas augstāk par 1 km virs jūras 
līmeņa. Augstākās kalnu sistēmas šķērso Eiropu tās dienvidu 
daļā. Tie ir Pireneji, Alpi, Apenīni, Karpati un Balkānu kalni. 

Ziemeļos ievērojamākā kalnu grēda ir Skandināvijas kalni. Lai 
gan Eiropā ir ļoti daudz upju, tajā ir maz lielo ezeru. Garākā 
Eiropas upe ir Volga , bet lielākais ezers — Lādogas ezers. 

Atsevišķas teritorijas ziemeļos un kalnu rajonos ir klātas ar 
ledājiem. Aptuveni viena trešdaļa no Eiropas teritorijas ir 
aramzeme, kur audzē galvenokārt labību, īpaši kviešus un miežus. 

Vēl viena trešdaļa ir klāta ar mežiem. Eiropa ir reģions ar 
mūsdienīgu, attīstītu tautsaimniecību, kas balstās uz komerciālo 
lauksaimniecību un rūpniecību. Tā ir arī viens no pasaules 
lielākajiem rūpnieciskajiem reģioniem, kur gada vidējie ienākumi 
uz vienu iedzīvotāju ir starp augstākajiem pasaulē. Eiropas 
iedzīvotāji veido aptuveni vienu desmito daļu no visiem pasaules 
iedzīvotājiem. Lielākā daļa no iedzīvotājiem runā romāņu , 
ģermāņu un slāvu valodās. Eiropas iedzīvotāji galvenokārt ir 
kristieši. 

Eiropai ir ļoti gara kultūras un ekonomisko sasniegumu vēsture, 
kas ilgst nepārtraukti jau vairākus gadu tūkstošus. Par mūsdienu 
Eiropas kultūras pirmssākumu uzskata Seno Grieķiju un tai 
sekojošo Seno Romu. Pēc Romas impērijas sabrukuma sekoja 
pagrimuma periods, ko renesanses laikā dēvēja par "drūmajiem 
viduslaikiem", bet apgaismības laikmeta un mūsdienu 
vēsturnieki — vienkārši par viduslaikiem. 12.—13. gadsimtā no 
Itālijas Eiropā aizsākās renesanses periods, kas veicināja jaunu 
Eiropas atdzimšanu. 15. gadsimtā Portugāle aizsāka Lielo ģeogrāfisko atklājumu periodu, drīz tai sekoja 

Spānija un pēc tam — Francija, Nīderlande un Apvienotā Karaliste. Rezultātā Eiropas civilizācija 15.—18. 
gadsimtā kļuva par pirmo globālo civilizāciju, kas lielākā vai mazākā mērā pakļāva vai vismaz ietekmēja 
gandrīz visas pārējās pasaules kultūras. 

Etimoloģija 


Etimoloģiski latīņu vārds Europa (Auropā ) ir cēlies no grieķu vārda 
Eūpcbniļ ( Eurdpē ), kas savukārt aizgūts no asīriešu un feniķiešu vārda 
erob, kas nozīmē "saules riets", kā arī apzīmēja zemes uz rietumiem no 
Feniķijas.^ Pēc cita uzskata šis nosaukums ir cēlies no senpersu Aus(r)ā- 
apā, šī vārda pamatā ir divi indoeiropiešu cilmes vārdi ausārā ("ausma", 
"saullēkts") un apas ("ūdens", "upe"), tādējādi sākotnēji vārds esot 
nozīmējis "saullēkta up e ’\l ne P ieciešama atsauce] 

Ģeogrāfisko terminu "Eiropa" pirmie ieviesa senie grieķi, tomēr vēl 
Homēram Eiropa (grieķu : Eupdmrļ Europē) bija mitoloģiska Krētas 
karaliene, bet ne ģeogrāfisks apzīmējums. i nepieciešama atsauce ] Līdz 
aptuveni 500. gadam p.m.ē. ar vārdu Eiropa tika apzīmēta arī Grieķijas 
sauszemes daļa, vēlāk vārda nozīme tika paplašināta uz zemēm ārpus 
Grieķijas, pasauli iedalot Eiropā, Āzijā un Lībijā (Āfrikā). Skitiju (Melnās 
jūras ziemeļdaļā) uzskatīja par pasaules malu. 



"Eiropas nolaupīšana" (A. Karači 
glezna (ap 1610)) 


Leģenda par Eiropas nolaupīšanu 

Saskaņā ar vienu no sengrieķu mītiem, Eiropa — feniķiešu valdnieka Agenora meita un Tēbu valdnieka 
Kadmisa māsa — kādu rītu netālu no jūras savā nodabā lasījusi puķes. To nejauši ievērojis Zevs un 
iemīlējies Eiropā. Viņš pieņēmis balta vērša izskatu, pierunājis Eiropu uzkāpt vērsim mugurā, un kolīdz 
















Eiropa ta izdarījusi, viņš ar jauno meiteni aizjoņojis pāri jūrai uz Kretas salu, kur viņa deva dzīvību 
Minošam, Radamantam un SarpedonamJ^ 

Leģendai par Eiropas nolaupīšanu ir arī simboliska nozīme. Eiropas nolaupīšana atspoguļo vēsturisko saikni 
starp Eiropu un Āziju. Leģendā aprakstīto notikumu laikā Feniķija atradās stiprā Ēģiptes politiskā un 
saimnieciskā ietekmē. Nolaupot Eiropu, Zevs paņēma no vecākas Austrumu civilizācijas tās mantojumu un 
pārnesa uz Egeju, kur tā nākamo gadsimtu laikā tika attīstīta un izplatīta arvien tālāk citur Eiropā. 

Vēsture 


Aptuveni pirms 40 000 gadiem Eiropā ieceļoja saprātīgais 
cilvēks, kas ļoti īsā laikā izkonkurēja tur jau dzīvojošos 
neandertāliešus. 2. gadu tūkstoša p.m.ē. sākumā sāka veidoties 
ciltis, kuras vēlāk kļuva par pamatu Eiropas nācijām. Līdz pat 
vēlīnajam bronzas laikmetam (apmēram 8. gadsimtā p.m.ē.) 
Rietumeiropā, sakarā ar tās zemo apdzīvotības līmeni, 
nepastāvēja neviena kaut cik ievērojama valsts vai tās 
priekštecis. Tikai laikaposmā starp 800. un 600.g. p.m.ē., 
agrīnajā dzelzs laikmetā, sākās intensīva lielāku ciematu un 
pilskalnu būvniecība plašā reģionā uz ziemeļiem no Alpiem 
saistībā ar ķeltu, ģermāņu , gotu un citu tautu pakāpenisku 
izplatību pāri Alpiem. 



Par pirmo civilizāciju Eiropas teritorijā uzskata Seno Grieķiju. 
Klasiskajā periodā grieķi bija ciešā kontaktā ar attīstītajām 
Tuvo Austrumu civilizācijām. Zināšanas, ko grieķi ieguva no 
tām un paši attīstīja, vēlāk lika pamatus citām Eiropas 
civilizācijām. 2. gadsimta p.m.ē. vidū grieķi nonāca romiešu 
pakļautībā. Mūsu ēras sākumā Eiropā dominēja Romas 
impērija . Šajā laikā ļoti strauji izplatījās arī kristietība. Romas 
impērija sabruka 5. gadsimtā. 




Araišu ezerpils rekonstrukcija Latvija. 


Tam sekojošais periods bija Tautu staigāšanas laikmets. Līdz 
pat franku valsts izveidošanai 9. gadsimtā Eiropas tautas 
atradās gandrīz nepārtrauktā kustībā. Galvenie tautu 
pārvietošanās virzieni bija no ziemeļiem uz dienvidiem un no 
austrumiem uz rietumiem, vairumā gadījumu savstarpēji 
sajaucoties ar jau uz vietas esošajām tautām. Piemēram, daļa 
ģermāņu cilšu grupai piederīgo gotu pēc ilgiem klejojumiem 
apmetās Gallijas ziemeļu daļā. Samērā īsā laikā tie sajaucās ar 
vietējiem iedzīvotājiem — dažādām ķeltu ciltīm, gala 
rezultātā veidojot daļu no vēlākās franku valsts. Savukārt 
lombardi iespiedās Itālijas ziemeļu daļā, bet cita gotu daļa 
atrada savas pastāvīgās mājas Ibērijas pussalā — visai tālu no 
savas sākotnējās izcelšanās vietas — Skandināvijas. Bijušās 
Romas impērijas centrālajās un it īpaši austrumu provincēs 
ienāca h uņņi , bet vēlāk — avāri. Pilnīga etniska 
pārstrukturizācija notika Balkānos, kur lielā skaitā ieradās 
slāvu, protobulgāru un gotu imigranti. Slāvu ciltis 7.—9. 

gadsimtā uzsāka plašu ofensīvu rietumu virzienā un nokļuva līdz pat Elbas upei, asimilējot praktiski visus 
šeit sastaptos dažādas etniskas izcelsmes iedzīvotājus. 


Eiropa ap 814. gadu. 









































9. gadsimta Rietumeiropa izveidojas Franku valsts, kas sasniedza savu varenību Karļa Liela laika. Sadalot 
Franku valsti, rietumi daļā izveidojās Francijas karaliste, bet austrumu daļā — Svētā Romas impērija. 


1096. pec pavesta Urbānā II aicinājuma atbrīvot Svēto zemi no musulmaņiem, tika uzsākts Pirmais Krusta 
karš, kura rezultātā krustneši ieņēma Svēto zemi un izveidoja tur Krustnešu valstis. 

Viduslaikos Eiropā izveidojās daudzas mūsdienu nacionālās valstis. Viduseiropā pēc kristietības 
pieņemšanas izvirzījās Polija, Lietuva un Ungārija. Pireneju pussalā tika atkarotas mauru kontrolētās 
teritorijas un nostiprinājās Aragonas un Kastīlijas karalistes. 

Renesanses periodā (15.—16. gadsimtā) strauji attīstījās zinātne, tika veikti lieli atklājumi, kā arī aizsākās 
pasaules kolonizācija. 16. gadsimta beigās pēc Reformācijas beidzās Romas Katoļu baznīcas dominance 
Eiropas rietumos un ziemeļos. 17. un 18. gadsimtā Eiropā bija apgaismības periods. Laikmeta ideālu 
ietekmē 18. gadsimta beigās notika Franču revolūcija, kad tika gāzta Eiropas visspēcīgākā monarhija un 
aizsākās kustības par demokrātiju un vienlīdzību. 18. gadsimtā aizsākās arī rūpnieciskā revolūcija, kas ļāva 
Eiropas lielvarām iegūt gan militāro, gan politisko varu pār plašām teritorijām visā pasaulē. 20. gadsimta 
sākumā Eiropas valstis savstarpēji sāka karot Pirmajā pasaules karā. Pēc kara daudzās valstīs tika gāzta 
monarhija, Austrumeiropā un Centrāleiropā izveidojās vairākas jaunas valstis (arī Latvija). Krievijā tika 
izveidota komunistu partijas diktatūra, vēlāk valsts tika pārdēvēta par Padomju Savienību. Otrais pasaules 
karš iezīmēja Rietumeiropas valstu varas samazināšanos to kolonijās visā pasaulē un komunistisko režīmu 
izplatīšanos Austrumeiropā, tas ir Padomju Savienības satelītvalstīs. Padomju Savienība sabruka 20. 
gadsimta 90. gadu sākumā, kas arī bija komunistiskā režīma sabrukums visā Eiropā. Šajā laikā apvienojās 
Rietumvācija ar Austrumvāciju, savukārt Dienvidslāvijas teritorijā sākās etniskie konflikti, kas noveda pie 
jaunu valstu — Bosnijas un Hercegovinas, Horvātijas, Maķedonijas Republikas, Serbijas un Melnkalnes un 
Slovēnijas izveidošanās. 

Ģeogrāfija 


Iedalījums 

Eiropu no ģeogrāfiskā un arī no kultūrvēsturiskā viedokļa var 
iedalīt trīs reģionos: 

■ Dienvideiropa (Vidusjūras piekraste); 

■ Viduseiropā (Atlantijas okeāna piekraste); 

■ Ziemeļeiropa (Skandināvija un Baltija). 

Eiropu iedala arī rietumu-austrumu virzienā — šim 
iedalījumam ir vairāk kultūrvēsturiska nozīme: 

■ Austrumeiropa; 

■ Rietumeiropa. 

Bieži tiek lietots arī termins "Centrāleiropā". 

Tektonisko procesu rezultātā Eiropā izveidojušās četras lielas, atšķirīgas morfoloģiskās zonas: 

■ Eiropas ziemeļu kalnienes; 

■ Viduseiropas līdzenums; 

■ dienvidu kalnienes (Pireneji, Alpi, Dināru kalni, Balkāni, Karpati); 

■ Vidusjūras piekrastes josla. 



Eiropas fiziski ģeogrāfiskā karte. 


























































Katra no šim zonām, atšķirīga apvidus, klimata un citu faktoru rezultātā, 
veidojās arī atšķirīgas kultūras. 

Eiropu var nosacīti sadalīt arī sateces baseinos. Lielākie ūdeņu kompleksi 
ir saistīti ar Ziemeļatlantiju, Ziemeļjūru, Baltijas jūru, Vidusjūru un 
Melno jūru. Šīs jūras un ar tām saistītie iekšzemes ūdens baseini kopš 
seniem laikiem ir veicinājuši ceļošanu un cilvēku kontaktus. Var pat 
konstatēt zināmu korelāciju starp viena vai vairāku tuvāko ūdens baseinu 
un etniski radniecīgu sabiedrību teritorijām. 

Ainavas un kultūras saikne 

Neskatoties uz samērā nelielajiem izmēriem, Eiropā ir ļoti daudzveidīga 
ainava un daba, kas daudzviet ir bijusi ļoti labvēlīga saimniecības 
attīstībai. Eiropas subkontinentam raksturīga ļoti saposmota krasta līnija, 
liels skaits lielu un mazu iekšēju un daļēji iekšēju ūdenstilpju un upju . 

Pirmajiem ieceļotājiem, kas Eiropā nonāca caur Mazāziju, šis faktors, 
iespējams, palīdzēja ātri izplatīties visā Dienvideiropā, bet klimatam kļūstot siltākam — arvien vairāk uz 
ziemeļiem. 

Eiropā nav tādu upju kā, piemēram, Nīla: ar milzīgu ūdens baseinu, treknu upes ielejas augsni, siltu klimatu. 
Tomēr Eiropai ir savas priekšrocības. Eiropu visos virzienos šķērso dabīgie ūdensceļi — upes, kas sekmēja 
cilvēku pārvietošanos pa šo pasaules daļu. Tā kā Eiropai piemīt lielas pussalas raksturs, tās ūdensteces 
sistēma pārsvarā vērsta no centrālās daļas uz perifēriju. Garākā Eiropas upe — Volga — plūst no Valdaja 
augstienes uz dienvidiem, ietekot Kaspijas jūrā. Otra garākā upe — Donava — plūst no rietumiem 
(Bādenes-Virtembergas zemes Vācijā) uz austrumiem, ietekot Melnajā jūrā. Centrālās un Rietumeiropas 
upes pārsvarā ietek Vidusjūrā (Rona, Po u.c.), Atlantijas okeānā vai Ziemeļjūrā (Luāra, Sēna, Reina, Elba 
u.c.). Savukārt, Daugava, Ņeva, Visla, Nemuna u.c. nes ūdeņus no austrumiem uz Eiropas iekšējo jūru — 
Baltijas jūru. 



Eiropa— kontinents vai pasaules daļa? 

Rietumeiropā un ASV Eiropu (arī Āziju) uzskata par kontinentu, savukārt Eirāziju — par superkontinentu. 
[nepieciešama atsauce ] šād S uzskats nav pamatots no ģeoloģiskā un ģeogrāfijas viedokļa, jo Eiropu un Āziju 
vieno plaša, daudzveidīga sauszemes teritorija. 


Klimats un tā izmaiņu ietekme uz Eiropas vēsturi 

Eiropas klimats, tāpat kā klimats jebkurā citā vietā, ir pastāvīgi mainījies. Kopš pēdējā ledus laikmeta 
beigām notiek pakāpeniska vidējās temperatūras paaugstināšanās. Civilizācijas attīstībai vispiemērotākais ir 
mērens, maigs klimats, kāds pirms vairākiem tūkstošiem gadu bija ģeogrāfiskā platuma joslā, kur mūsdienās 
vērojams samērā karsts un tveicīgs laiks — Eiropas dienvidos — Grieķijā, Spānijas un Itālijas dienvidos. 

Klimata izmaiņas Eiropā un tuvējos reģionos nav bijušas vienmērīgas. Eiropas dienvidos un tuvējos Āzijas 
reģionos klimats kļuva kontinentālāks un sausāks, samazinot ražas apjomus un spiežot plašo līdzenumu 
tautas meklēt citas izdzīvošanai piemērotas vietas. Dzīvei labvēlīgāku reģionu tās atrada rietumos, tuvāk 
Atlantijas okeānam, kur klimats bija maigāks. 



























Tomēr arī šeit klimats mainījās. Atsevišķos laika periodos 
vairākus gadsimtus ilga vēsāki periodi. Piemēram, aptuveni 
no 200. līdz 700. gadam Eiropā bija kļuvis vēsāks. Iespējams, 
vēsākais klimats un ar to saistītās nabadzīgās ražas bija viens 
no faktoriem, kas veicināja Romas impērijas novājināšanos un 
vēlāko sabrukumu. Visdrīzāk, šī paša iemesla dēļ vairāku 
nākamo gadsimtu laikā Eiropas iedzīvotāju skaits, kas bija 
stipri sarucis vairākkārtēju mēra epidēmiju rezultātā, pieauga 
ļoti lēnām. Tikai no 8. līdz 11. gadsimtam, klimatam kļūstot 
siltākam, ražas pieauga un cilvēku dzīves apstākļi visā Eiropā 
pakāpeniski uzlabojās. 

Mūsdienās nokrišņu daudzums Eiropas rietumos ir daudz 
lielāks, nekā austrumos. Atlantijas piekrastes joslā nokrišņu 
daudzums gada laikā sasniedz 3000 mm, bet Polijas vidienē 
vai Donavas baseinā — tikai ap 500 mm, vēl vairāk samazinoties austrumu virzienā. Klimata atšķirības 
dažādos Eiropas reģionos ir visai krasas. Uz austrumiem no centrālās Eiropas — Polijas — Baltijas reģionā 
un tālāk ziemeļaustrumos, klimats ir bargāks. Izteikti kontinentāls klimats Eiropā vērojams uz austrumiem 
no Volgas un Donas baseiniem. Vissausākais reģions Eiropā ir pašos tās dienvidaustrumos — Kaspijas jūras 
piekrastē — šeit nokrišņu daudzums gadā ir tikai vidēji ap 250 mm, kamēr vienā no vismitrākajiem Eiropas 
reģioniem — Norvēģijas rietumu daļā vidējais gada nokrišņu daudzums ir ap 3500 mm. 

Nav nejaušība, ka šī klimatiskā robežlīnija, kas nošķir Eiropas atlantiskā klimata daļu no kontinentālās 
daļas, vienlaicīgi nošķir Eiropas iedzīvotājus arī pēc to pamata saimniecības veida, bet līdz ar to arī citu 
saimniecības un kultūras aspektu ziņā. Atlantiskajā klimata joslā, tātad galvenokārt uz rietumiem no Donas 
upes, cilvēki, līdzko kļuva pieejami metāla darbarīki, pārgāja uz pastāvīgu dzīves veidu, piekopjot 
laukkopību un lopkopību . Turpretī austrumu virzienā no šīs robežšķirtnes par noteicošo kļuva nomadu 
dzīves veids, kura pamatā bija klejojošā lopkopība. To veicināja ne tikai klimata, bet arī augsnes īpatnības. 
Eiropas attālāko austrumu daļu veido plašās Volgas un Ukrainas stepes. Eiropas vidienē stepe nemanāmi 
pāriet plašajās Dobrudžas (Valahijas) zemienē Rumānijā un Ungārijas līdzenumā, kur saimniekošanas un 
dzīves apstākļi jau ir atšķirīgi. 

Ģeoloģija 



Eiropas ģeoloģiskie notikumi ir klasisks piemērs tam, kā laika 
gaitā veidojas kontinenti. Pirmskembrija perioda iežu vecums 
Eiropā ir no 3,8 miljardiem līdz 540 miljoniem gadu. Pēc tam 
veidojās paleozoja ēras ieži, kas beidzās pirms 250 miljoniem 
gadiem; mezozoja ēras ieži beidza veidoties pirms 65 
miljoniem gadu; kainozoja ēras ieži veidojās atlikušo laiku 
līdz mūsdienām. Pašreizējās Eiropas kontūras beidza veidoties 
aptuveni pirms 5 miljoniem gadu. Iežu veidojumus, reljefa 
formas un nogulumiežu baseinus mūsdienās spēcīgi ietekmē 
cilvēku darbība. 



_ . ii,-,. . , Karpati—Tatri, Zakopane, Polija 

Senāko rezu lielakars apgabals Eiropa ir Baltijas vairogs, kas 

ir stipri erodējis. Savukārt jaunākie ieži atrodas Alpu kalnu 

sistēmā. Starp šīm teritorijām ir plaši nogulumiežu baseini ar paugurainu reljefu, piemēram, Parīzes baseins 
un Dienvidaustrumanglija, vai plaši līdzenumi kā, piemēram, Austrumeiropas līdzenums. Ziemeļjūra ir 
zemūdens nogulumiežu baseins, kas atrodas uz Atlantijas okeāna kontinentālā šelfa. Islande ir unikāls 
veidojums Eiropas ģeoloģijā: tā ir vulkāniska sala, kas izveidojusies Vidusatlantijas grēdai atdalot 
kontinentālās plātnes. 





































Derīgie izrakteņi 


Eiropas subkontinents ir bagāts ar derīgajiem izrakteņiem, kas ir kalpojis par būtisku Eiropas civilizāciju 
attīstību veicinošu faktoru. Ilgstošajā derīgo izrakteņu ieguves vēsturē daudzviet to resursi ir izsmelti. 
Vācijā, Francijā un Lielbritānijā atrodas lieli akmeņogļu krājumi. Salīdzinoši nesen uzsākta lielo naftas un 
dabasgāzes krājumu apguve šelfā starp Lielbritāniju, Norvēģiju, Nīderlandi. Skandināvijas un Lielbritānijas 
ziemeļu daļā ir bagātīgas rūdu atradnes — šeit var iegūt dzelzi, varu, svinu, cinku, alvu. Arī Alpu kalnu 
perifērajā daļā ir ievērojami alumīnija, hroma, vara, svina, cinka, sudraba u.c. metālu rūdu iegulas. Savukārt 
Baltijas reģionā minēto dabas resursu nav vispār, ja neskaita salīdzinoši nelielas naftas iegulas Baltijas jūrā, 
kuru apguve uzsākta tikai vietām. 

Resursu nevienmērīgā izplatība Eiropā veicināja starpreģionālās darba dalīšanas procesu un tirdzniecību. 
Pirmie tirdzniecības ceļi, kravu šķirošanas un pārkraušanas centri veidojās tieši dabas resursu, piemēram, 
sāls, krama, dzintara un dažādu metālu vienmērīgai izplatīšanai visā Eiropā. 

Eiropas valstis 


Eiropā ir aptuveni 50 valstu, no kurām 
liela daļa apvienojušās Eiropas 
Savienībā. Ģeopolitiski Eiropai var 
pieskaitīt arī tādu valsti kā Izraēla, jo 
tā ir pārstāvēta dažādās Eiropas sporta 
organizācijās, Eirovīzijā u.c. Arī 
vēsturiski tās teritorijā ir eksistējušas 
vairākas eiropiešu krustnešu dibinātas 
valstis. 

Šīm valstīm ir teritorijas Eiropā: 

1 Armēnija un Kipra ģeogrāfiski atrodas Āzijā, bet kulturāli un vēsturiski tiek uzskatītas par Eiropas daļu. 

2 Azerbaidžāņa un Gruzija daļēji atrodas Eiropā, ja par Eiropas robežu pieņem Kaukāzu. 

3 Kazahstānai Eiropā atrodas neliela daļa teritorijas uz rietumiem no Urālas upes. 

4 Krievijas Eiropas daļa ietver teritorijas uz rietumiem no Urālu kalniem. 

5 Eiropas Turcija ir neliela teritorija uz ziemeļrietumiem no Bosfora un Dardaneļu jūras šaurumiem. 


Demogrāfijā 


Eiropā saprātīgais cilvēks (Homo sapiens ) ienāca pirms 40 
tūkstošiem gadu. Pirms tam šajā pasaules daļā dzīvoja 
dažādas nu jau izmirušas hominīdu sugas, piemēram, 
neandertālieši. Aizvēsturē notika vairāki cilvēku imigrācijas 
viļņi no Āzijas. Arī mūsdienās, kopš 20. gadsimta vidus, 
notiek intensīva cilvēku imigrācija no citām pasaules daļām, 
īpaši no Āfrikas un Āzijas. Nekad iepriekš Eiropa nav bijusi 
tik daudz un dažādu nāciju cilvēku mājas. 

Vēsturiski Eiropa (īpaši Dienvideiropa un Rietumeiropa) ir 
bijusi viena no visblīvāk apdzīvotajām pasaules daļām. 20. 
gadsimta sākumā Eiropā dzīvoja gandrīz l A daļa no visiem 
pasaules iedzīvotājiem (2012. gadā vairs tikai 10,5%). 



Eiropa naktī. Nakts apgaismojuma spožums 
aptuveni atbilst apdzīvotības blīvumam un 
ekonomiskās attīstības līmenim 


Valodas 

Eiropā dominē trīs indoeiropiešu valodu saimes atzari: 

■ romāņu valodas (franču, itāļu, spāņu, portugāļu, rumāņu un citas valodas) dominē 
Rietumeiropā un Dienvideiropā , 

■ ģermāņu valodas (angļu, vācu, nīderlandiešu, zviedru, dāņu, norvēģu, īslandiešu un citas) 
dominē Centrāleiropā , Britu salās un Ziemeļeiropā , 


















































■ slāvu valodas (krievu, poļu, čehu, ukraiņu, slovāku, bulgāru, serbu un citas valodas) dominē 
Austrumeiropā un Balkānu valstīs. 

Ir arī neliels skaits valodu, kas ir salīdzinoši plaši izplatītas, bet nepieder ne pie viena no iepriekš 
nosauktajiem atzariem. Atsevišķi indoeiropiešu valodu saimē tiek izdalīta grieķu valoda , kurā ir oficiālā 
valoda Grieķijā un Kiprā. Atsevišķi tiek izdalītas arī baltu valodas (latviešu un lietuviešu valodas), kas ir 
oficiālās valodas attiecīgi Latvijā un Lietuvā. No indoirāņu valodu atzara visizplatītākā ir čigānu valoda, lai 
gan tā nav nevienas Eiropas valsts oficiālā valoda. 

Ir vēl divi citi indoeiropiešu valodas saimes atzari, kas savulaik bija plaši izplatīti, bet mūsdienās runā tikai 
nelielas cilvēku grupas. Tās ir ķeltu valodas un Trāķijas-Ilīrijas atzars, kur līdz mūsdienām ir saglabājusies 

tikai albāņu valoda. 

2 

Valodās, kas nepieder indoeiropiešu valodu saimei, runā Igaunijā (igauņu valoda), Somijā (somu valoda), 
Ungārijā (ungāru valoda), Maltā (maltiešu valoda), Basku Zemē (basku valoda) un Krievijas ziemeļos. 
Tjurku valodās runā tikai Turcijā un atsevišķas kopienas Balkānos un Kaukāzā. 


Atsauces 


1. tomēr pēc angļu tradīcijas Eiropu uzskata par kontinentu, 
piemēram, Encyclopdedia Britannica dod šādu kontinenta 
definīciju un to uzskaitījumu: „continent, one of the larger 
continuous masses of land, namely, Asia, Africa, North America, South America, Antarctica, 
Europe, and Australia, listed in order of size“. Chicago: Encyclopaedia Britannica, Inc., 2006 

2. (angliski) «Where did the name Europe come from?» (http://www.guardian.co.uk/notesandqueri 
es/query/0,,-10344,00.html). guardian.co.uk. Skatīts: 2011-01-30. 




Vikikrātuvē par šo tēmu ir pieejami 
multivides faili. Skatīt: Eiropa 


Saturs iegūts no "https://lv.wikipedia.Org/w/index. php?title=Eiropa&oldid=3219059" 

